Märt Avandi

Märt Avandi (sündinud 26. veebruaril 1981) on eesti näitleja, laulja ja saatejuht.

Haridus 
Märt Avandi lõpetas Rapla Ühisgümnaasiumi 1999. aastal ning Eesti Muusikaakadeemia Kõrgema Lavakunstikooli 2004. aastal (21. lend).

Töö ja looming
Ta töötas aastatel 2004–2006 Rakvere Teatris, 2006–2008 Endla teatris ja 2009–2014 Draamateatris. Alates 2015. aastast on Märt Avandi taas Endla teatri näitleja.

Alates 2015. aastast juhtis Avandi TV3 populaarset meelelahutussaadet "Su nägu kõlab tuttavalt".

Üks kaalukamaid filmirolle oli Avandil 2015. aastal valminud mängufilmis "Vehkleja", kus ta kehastas peaosatäitjat (Endel Nelist).

Ehkki Märt Avandi ampluaa on märksa laiem, on ta üks Eesti hinnatumaid koomikuid. Ta on töötanud sageli paaris koos Ott Sepaga, eriti televisioonis, kus nad on mänginud peaosi Eesti Televisiooni sketšisarjas "Tujurikkuja".

Avandi on Eesti Vähihaigete Laste Vanemate Liidu kõneisik ja esimees.

Teatrirollid

Eesti Draamateater

 2002 – August Kitzberg, "Suur kosjasõit" – Lõoke
 2002 – Ferenc Molnár, "Liilia" – Liilia
 2004 – Jakob Karu / Andrus Kivirähk / Tiit Ojasoo, "Asjade seis"
 2008 – Eugene O'Neill, "Pikk päevatee kaob öösse" – Edmund Tyrone
 2009 – Edna Mazja, "Mängud tagahoovis ehk Because" – Asaf Saharov
 2009 – Lauri Lagle / Maria Lee Liivak, "Sinul on meretäis hirmu" – Rivo
 2010 – Andrus Kivirähk, "Vassiljev ja Bubõr ta tegid siia" – Ivanov, Siegfried
 2011 – Shakespeare, "Võlanõudjad" – Lancelot Gobbo
 2011 – Eugene O'Neill, "Saatuse heidikute kuu" – Jim Tyrone
 2011 – Uku Uusberg, "Kuni inglid sekkuvad" – Aleksander
 2012 – David Edgar, "Nelipühad" – Raif
 2012 – Martin Algus, "Kontakt" – Johan
 2012 – Mika Keränen, "Vana roosa maja" – Ahto
 2013 – Tom Stoppard, "Utoopia rannik. II osa. Laevahukk" – Nikolai Sazonov
 2014 – Merle Karusoo / Liis Aedmaa / Jan Rahman / Piret Saul-Gorodilov, "Laul, mis jääb" – Raimond Valgre

Rolle mujal 

 2004 – "Valgelaev ja taevakäijad" – osaline (Albu suvelavastus)
 2005 – "Misjonärid" – Rahutuvi (Rakvere teater)
 2005 – "Inimese teekond" – osaline (NO99)
 2005 – "Hulkur Rasmus" – Klaus ja Liander (Emajõe Suveteater)
 2005 – "Pidusöök" – teener (Rakvere teater)
 2005 – "Siiralt valetades" – Gobbel (Rakvere teater)
 2006 – "Gupi" – Paša (Rakvere teater)
 2007 – "Proffet" – osaline (Albu suvelavastus)
 2008 – "Nii on meil moes" – Billy Croker (muusikal Linnahallis)
 2009 – "Pea vahetus" – Mees 1 (NO99)
 2009 – "Küüni täitmise lood ja laulud" – Lui (Saueaugu Teatritalu)
 2014 – "Savoy ball" – Mustafa (Estonia)

Televisioon 
 2004 – "Buratino tegutseb jälle" – Murka (ETV)
 2007 – "Kelgukoerad" – Marek (Kanal 2)
 2008 – "Eesti otsib superstaari" üks saatejuhte (TV3)
 2008 – "Tuulepealne maa" – Indrek Kallaste (ETV)
 2008 - 2013 – "Tujurikkuja" – stsenarist ja üks osatäitjaid (ETV)
 2009 - 2013, 2017 - 2018 – "Kättemaksukontor" – Gerth Maango, politseinik (TV3)
 2010 – "Eesti Laul 2010" – üks saatejuhte (ETV)
 2010 – "Riigimehed" – Reklaamiagentuuri guru (ETV)
 2011 – "Eesti Laul 2011" – üks saatejuhte (ETV)
 2012 – "Nurjatud tüdrukud" – Markus Tamm (TV3)
 2015 – 2018 – "Su nägu kõlab tuttavalt" – saatejuht (TV3)
 2015 – "Restart" – Naaber
 2015 – "Mustad lesed" – Erno
 2016 – "Eesti Laul 2016" – üks saatejuhte (ETV)
 2016 – "Kellapid" – Röövel Tom (TV3)
 2017 – "Eesti Laul 2017" – üks saatejuhte (ETV)
 2017 – "Suure tähe väike täht" – üks saatejuhte (TV3)

Filmid 

 2005 – "Malev" – Jurmala foogt Hippolyt
 2006 – "Meeletu" – Kinnisvaraagent
 2008 – "Mina olin siin" – Aivo
 2008 – "Isemoodi muinasjutt" – Noore kuninga (hääl)
 2008 – "Välk" – koer Välk (hääl)
 2010 – "Punane elavhõbe" – Sander
 2010 – "Lelulugu 3" – Ken (hääl)
 2011 – "Rango" – Rango (hääl)
 2013 – "Elavad pildid" – Raimond
 2015 – "Vehkleja" – Endel
 2019 – "Vanamehe film" – Lehm (hääl)
 2019 – "Kohtunik" – Vend
 2019 – "Johannes Pääsukese tõeline elu" – Harri Volter

Tunnustus 
 2005 Eesti teatri festivali Draama 2005 laureaat (särava episoodilise rolli eest lavastuses "Pidusöök", Rakvere teater) 
 2007 Eesti teatri festivali Draama 2007 laureaat koos Piret Laurimaaga – "võluvaimad armastajad" ("Karge meri", Endla teater)
 2009 Draamateatri kolleegipreemia Suur Ants (meespeaosa preemia, Asafi rolli eest lavastuses "Because ehk Mängud tagahoovis") 
 2013 Oskar Lutsu huumoripreemia  
 2016 Valgetähe IV klassi teenetemärk 
 2016 Selge Kõneleja auhind
 2017 Eesti Teatriliidu meespeaosatäitja auhind
 2021 Raadioteatri näitlejaauhind

Isiklikku 

Märt Avandi on 11. augustist 2007 abielus Tõnis Mägi ja Laine Mägi tütre Liis-Katrin Avandiga. Neil oli kaks poega – Albert, kes pulmade ajal oli aasta ja kolm kuud vana, ja Herman. 2012. aasta alguses suri poeg Albert vähki. Sellest ajast tegutsevad Avandid Eesti Vähihaigete Laste Vanemate Liidus. 2014. aasta novembri algul sündis tütar Helmi.

Avandi on põdenud masendust, alkoholismi ja kokainismi.

Viited

Välislingid 
 Priit Pullerits "Märt Avandi sai virtuaalmiljonäriks" Postimees, 25. oktoober 2008
 Tiiu Laks. "Märt Avandi – konkreetne mees konkreetse tüübita" EPL, 7. veebruar 2009
 Maarius Suviste "Märt Avandi Lutsu preemiast – miks Ott sai selle enne mind?" Õhtuleht, 8. aprill 2013
 Tõnu Pedaru "Märt Avandi mängib peaosa suurlavastuses "Laul, mis jääb"" ERR, 24. aprill 2014
 Tõnu Pedaru "Märt Avandi tahab aja maha võtta" ERR, 24. aprill 2014
"Märt Avandi – "Ma tahan pidurdada seda tempot, see on liig!"" Õhtuleht, 25. aprill 2014

Eesti lauljad
Eesti näitlejad
Eesti filminäitlejad
Eesti saatejuhid
Eesti otsib superstaari
Valgetähe IV klassi teenetemärgi kavalerid
Eesti Muusika- ja Teatriakadeemia vilistlased
Sündinud 1981